इनें विज्ञानिकें दा दावा ऐ जे खासतौर उप्पर एह् कृत्रिम हृदय उनें हृदय रोगियें आस्तै इक वरदान साबत होग जिंदी हृदय दियां मांसपेशियां इन्नियां कमजोर होई जंदियां न जे उस्सी फौरन प्रत्यारोपण दी लोड़ होंदी ऐ। नेह् रोगियें आस्तै एंजियोप्लास्टी जां स्टेंट्स गै नेईं बल्कि बायपास सर्जरी तक्कर फायदेमंत नेईं होंदी कीजे इंदे चा कुसै कन्नै बी मांसपेशियें गी सुदृढ़ नेईं कीता जाई सकदा। नेही स्थिति च हृदय प्रत्योरापण दे सिवा कोई विकल्प नेईं बचदा जेह्‌दा मिलना मता कठिन होंदा ऐ कीजे हृदय दान करने आह्‌ला बी मुश्किल कन्नै गै मिलदा ऐ। इयै नेईं नेही स्थिति च शरीर पास्सेआ अंग गी अस्वीकार करने दी अशंका बी मती ज्यादा होई जंदी ऐ।